钦定古今图书集成/明伦汇编/闺媛典/第007卷 > 《燕歌行》元·帝
## 钦定古今图书集成/明伦汇编/闺媛典/第007卷 > 《燕歌行》元·帝

“燕赵佳人本自多，辽东少妇学《春歌》。黄龙戍北花如
锦，元菟城中月似蛾。如何此时别夫婿，金羁翠眊往
交河。还闻入汉去燕营，怨妾心中百恨生。漫漫悠悠
天未晓，遥遥夜夜听严更。自从异县心同别，偏恨同
时成异节。横波满脸万行啼，翠眉渐敛千重结。并海
连天合不开，那宜春日上春台。唯见远舟如落叶，复”
看遥舸似行杯。沙汀夜鹤啸羁䳄，妾心无怨生别离。
翻嗟汉使音尘绝，空伤贱妾燕南陲。